- Hindi News
- National
- मंडी में आधा दर्जन से अधिक मावा की दुकानें खाद्य सुरक्षा टीम ने लिया केवल एक सैंपल
मंडी में आधा दर्जन से अधिक मावा की दुकानें खाद्य सुरक्षा टीम ने लिया केवल एक सैंपल
होलीका त्योहार आते ही नकली खाद्य पदार्थों की बिक्री रोकने के लिए खाद्य एवं स्वास्थ्य विभाग की टीम सक्रिय हो गई है। शुक्रवार को टीम ने पुराना बस स्टैंड स्थित मावा मंडी में मावे के सैंपल लिए। टीम की कार्रवाई की जानकारी होने पर कुछ दुकानदारों ने दुकान के शटर नीचे कर दिए। वहीं कुछ दुकानदार प्रतिष्ठान से इधर-उधर हो गए।
पुराना बस स्टैंड स्थित मावा मंडी में मावा की करीब आधा दर्जन से अधिक दुकानें हैं। टीम ने यहां पर पहुंचकर सिर्फ एक ही दुकान से एक सैंपल लिया। इसके बाद टीम आगे निकल गई। इस दौरान कई व्यापारियों में चर्चा रही कि टीम ने दोपहर करीब 12 बजे कार्रवाई की है। ऐसे में ग्रामीण इलाकों से मावा लाने वाले ग्रामीण सुबह 6:30 बजे से लेकर 9 बजे तक मावा लाकर वापस लौट गए। मावा मंडी में टीम की कार्रवाई से एकबारगी तो मावा व्यापारियों में हड़कंप मच गया। कार्रवाई की भनक लगते ही कुछ दुकानदारों ने अपने प्रतिष्ठान के शटर नीचे कर दिए, कुछ दुकानदार प्रतिष्ठान छोड़कर इधर-उधर हो गए। शेष| पेज 15
टीमने मावा मंडी से सिर्फ एक ही दुकान से मावा के सैंपल लिए। खाद्य विभाग के इंस्पेक्टर महेश शर्मा के मुताबिक त्योहारों को देखते हुए मिलावटखोर सक्रिय हो जाते हैं। ऐसे में मिलावटखोरी को रोकने के लिए टीम ने शुक्रवार को धौलपुर में मावा की दुकानों पर कार्रवाई की। शहर की मावा मंडी में अचानक हुई कार्रवाई से व्यापारी सकते में गए।
वर्जन
टीम ने मावा मंडी से एक, ब्रेकरी से दो चाय की दुकान से एक सैंपल लिए हैं। त्योहार को देखते हुए कार्रवाई लगातार जारी रहेगी। नमूने फेल होने पर मिलावट खोरों के खिलाफ कड़ी कार्रवाई की जाएगी।
महेश शर्मा, खाद्य निरीक्षक
भास्कर में खबर छपने के बाद लिए सैंपल
जिलेमें नकली खाद्य पदार्थ की बिक्री को लेकर भास्कर ने 2 मार्च को प्रमुखता से खबर प्रकाशित की थी। इसके बाद विभाग ने सक्रियता दिखाते हुए कार्रवाई की। टीम ने शुक्रवार को शहर में कार्रवाई कर मावा सहित चार नमूने लिए।
धौलपुर. दुकान में कार्रवाई करते खाद्य निरीक्षक।
कार्रवाई से मावा व्यापारियों में हड़कंप
tgl_Latn sot_Latn hin_Deva hin_Deva hin_Deva hin_Deva awa_Deva bho_Deva hin_Deva mai_Deva bho_Deva hin_Deva hin_Deva hin_Deva